CELEX: 31986R3662
Language: el
Date: 1986-11-26 00:00:00
Title: Κανονισμός (ΕΟΚ) αριθ. 3662/86 του Συμβουλίου της 26ης Νοεμβρίου 1986 για την παράταση του προσωρινού δασμού αντιντάμπινγκ στις εισαγωγές συγκροτημάτων ενθηκευμένων εδράνων καταγωγής Ιαπωνίας

Avis juridique important

|

31986R3662

Κανονισμός (ΕΟΚ) αριθ. 3662/86 του Συμβουλίου της 26ης Νοεμβρίου 1986 για την παράταση του προσωρινού δασμού αντιντάμπινγκ στις εισαγωγές συγκροτημάτων ενθηκευμένων εδράνων καταγωγής Ιαπωνίας  

Επίσημη Εφημερίδα αριθ. L 339 της 02/12/1986 σ. 0004

***** ΚΑΝΟΝΙΣΜΟΣ (ΕΟΚ) αριθ. 3662/86 ΤΟΥ ΣΥΜΒΟΥΛΙΟΥ  της 26ης Νοεμβρίου 1986  για την παράταση του προσωρινού δασμού αντιντάμπινγκ στις εισαγωγές συγκροτημάτων ενθηκευμένων εδράνων καταγωγής Ιαπωνίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 2516/86 (2), η Επιτροπή επέβαλε προσωρινό δασμό αντιντάμπινγκ στις εισαγωγές συγκροτημάτων ενθηκευμένων εδράνων καταγωγής Ιαπωνίας·  ότι υποβλήθηκε αίτηση στην Επιτροπή από έναν από τους ενδιαφερόμενους εξαγωγείς που αντιπροσωπεύει σημαντικό ποσοστό των σχετικών εμπορικών συναλλαγών, με την οποία ζητείται να παραταθεί ο επιβληθείς προσωρινός δασμός για περαιτέρω περίοδο δύο μηνών·  ότι η Επιτροπή εκτιμά ότι η παράταση του δασμού αυτού είναι αναγκαία για τον οριστικό των πραγματικών περιστατικών.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ στις εισαγωγές συγκροτημάτων ενθηκευμένων εδράνων καταγωγής Ιαπωνίας, που επιβλήθηκε με τον κανονισμό (ΕΟΚ) αριθ. 2516/86, παρατείνεται για περίοδο που δεν υπερβαίνει τους δύο μήνες.  Άρθρο 2  Ο παρών κανονισμός αρχίζει να ισχύει την επόμενη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 2176/84 και κάθε άλλης απόφασης την οποία θα ελάμβανε το Συμβούλιο, ο παρών κανονισμός εφαρμόζεται με την έναρξη ισχύος πράξεως του Συμβουλίου για την λήψη οριστικών μέτρων, το αργότερο όμως μέχρι το τέλος δίμηνης περιόδου που αρχίζει στις 8 Δεκεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 26 Νοεμβρίου 1986.  Για το Συμβούλιο  Ο Πρόεδρος  P. WALKER  (1) ΕΕ αριθ. L 201 της 30. 7. 1984, σ. 1.  (2) ΕΕ αριθ. L 221 της 4. 8. 1986, σ. 16.